b'\n_START_ARTICLE_\nBoston Celtics\n_START_SECTION_\nPo\xc4\x8detci (1946.-1950.)\n_START_PARAGRAPH_\nCelticsi su osnovani 1946 godine i jedan su od prvih ko\xc5\xa1arka\xc5\xa1kih klubova u Americi, te  prisustvuju u najja\xc4\x8doj ko\xc5\xa1arka\xc5\xa1koj ligi NBA. Na NBA draftu 1950, Celticsi su prvi birali jednoga afroameri\xc4\x8dkog igra\xc4\x8da, Chucka Coopera.\n_START_SECTION_\nDolazak Boba Cousyja i Reda Auerbacha (1950.-1957.)\n_START_PARAGRAPH_\nU svojim po\xc4\x8detcima Celticsi se nikako nisu mogli podi\xc4\x87i na noge, sve dok nisu odlu\xc4\x8dili dovesti Reda Auerbacha za glavnog trenera mom\xc4\x8dadi. Prva velika zvijezda koja je igrala za Boston bio je Bob Cousy. Cousy je najprije trebao oti\xc4\x87i u Chicago Stagse, no kada je saznao da je ta mom\xc4\x8dad bankrotirala oti\xc5\xa1ao je u Boston Celticse._NEWLINE_Nakon sezone 1955/56, Auerbach je mnoge iznenadio svojom razmjenom razmjenom igra\xc4\x8da._NEWLINE_Poslao je vi\xc5\xa1egodi\xc5\xa1nju superzvijezdu i budu\xc4\x87eg \xc4\x8dlana Ku\xc4\x87e slavnih, Eda Macauleya u St.Louis Hawks, za prava na Cliffa Hagana i 1. picka drafta._NEWLINE_Nakon pregovora sa Rochester Royalsima, Auerbach je na draftu uzeo Bill Russella  i Tommy Heinsohna. Russell i Heinsohn, su zajedno na terenu sa Cousyem izvrsno funkcionirali. Sredinom te sezone Russell je oti\xc5\xa1ao sa Ko\xc5\xa1arka\xc5\xa1kom reprezentacijom SAD-a na Olimpijske igre, a Boston Celticsima se pridru\xc5\xbeio po\xc4\x8detkom sezone 1956/57.\n_START_SECTION_\nDoba Billa Rusella (1957.-1969.)\n_START_PARAGRAPH_\nOd kada se u prosincu 1956. Bill Russell vratio Celticsima, nije propusto niti jedan susret u sezoni, a te sezone odigrao je svoje prvo finale NBA protiv St.Louis Hawksa, gdje je Boston slavio u sedam susreta. Tako su Celticsi osvojili svoj prvi od sedamnaest naslova prvaka NBA. U sezoni 1957/58, Celticsi ponovo sti\xc5\xbeu do finala, gdje su ponovo igrali sa Hawksa, ali ovaj put su pora\xc5\xbeeni u \xc5\xa1est susreta. Te sezone su su na draftu uzeli K.C. Jonesa, a Celticsi su s njime stvorili dosta jaku mom\xc4\x8dad. Sezonu kasnije, s Cousyem, Russellom i Henisohnom, Celticsi su pomeli u finalu_NEWLINE_Minneapolis Lakerse, te uzeli novi naslov NBA prvaka. Pod Auerbachom, Boston osvajaja jo\xc5\xa1 sedam NBA naslova, \xc4\x8dime su produ\xc5\xbeili niz na osam u nizu. Tijekom tog doba, Celticsi su u finalima, \xc4\x8dak \xc5\xa1est puta igrali protiv Lakersa i od tada me\xc4\x91u njima vlada veliko suparni\xc5\xa1tvo. U sezoni 1963/64, Boston je po prvi puta u svojoj povijesti na terenu imao afroameri\xc4\x8dku postavu. Nakon osvajanja naslova 1966, Auerbach je oti\xc5\xa1ao u mirovinu, a njegovo mjesto je zauzeo Bill Russell u ulozi trenera-igra\xc4\x8da. Auerbach je preuzeo funkciju generalnog upravitelja, a na toj poziciji je ostao do 1980-ih. Ipak, te godine Celticsovi snovi o novom naslovu su prekinuti, jer su ih u finalu Isto\xc4\x8dne konferencije dobili  76ersi. U sezonama 1968 i 1969, Celticsi osvajaju jo\xc5\xa1 dva NBA naslova, a u oba finala su igrali protiv starih rivala LA Lakersa. Russell je nakon zadnjeg osvojenog nalova oti\xc5\xa1ao u mirovinu. U svojih 13 sezona koliko je proveo u NBA, osvojio je 11 NBA naslova. A niz od 8 uzastopnih naslova, najdu\xc5\xbei je niz osvajanja naslova u povijesti profesionalnog sporta SAD-a.\n_START_SECTION_\nHeinsohnov i Cowensov dvojac (1970.-1978.)\n_START_PARAGRAPH_\nPo\xc4\x8detkom 1970-te, Celticsi su krenuli u obnavljanje mom\xc4\x8dadi, a s time si stigli i lo\xc5\xa1i rezultati. Zabilje\xc5\xbeili su i prvi negativan omjer pobjeda i poraza od sezone 1949/1950, kada je  mom\xc4\x8dad preuzeo Auerbach. Dodu\xc5\xa1e, sa dolascima igra\xc4\x8da poput Dave Cowensa, Paul Silasa i Jo Jo White, Celticsi su ponovo dominirali ligom. Nakon porazau finalu Isto\xc4\x8dne konferencije 1972, Celticsi su se iznova okupili i odlu\xc4\x8dili sezonu 1972/1973, kao najbolja mom\xc4\x8dad Isto\xc4\x8dne konferencije sa omjerom 68-14. No sezona je zavr\xc5\xa1ila razo\xc4\x8daravaju\xc4\x87e, nakon \xc5\xa1to su u finalnom susretu Isto\xc4\x8dne konferencije pora\xc5\xbeeni u sedam susreta od New York Knicksa, postali su prva mom\xc4\x8dad koja s najboljim omjerom lige nije u\xc5\xa1la u NBA finale. Celticsi su se u play-off vratili sljede\xc4\x87e sezone, a pobijediv\xc5\xa1i Milwaukee osvojili su 12 NBA naslov. Posle prva \xc4\x8detiri me\xc4\x8da rezultat je bio izjedna\xc4\x8den,  ali su Celticsi slavili u 5. me\xc4\x8du koji se igrao u Milwaukeeu. Serija se vratila u Boston, ali Celticsi nisu uspjeli pobijediti jer je Abdul-Jabbar pogodio ko\xc5\xa1 3 sekunde prije kraja drugog produ\xc5\xbeetka. Me\xc4\x91utim, Cowens je predvodio Celticse do njihovog 12 naslova sa 28 poena, a time su Celticsi postali prvaci prvi put posle pet godina. U finalu 1976. Celticsi su osvojili jo\xc5\xa1 jedan \xc5\xa1ampionat, pobijediv\xc5\xa1i Phoenix Sunse u 6 me\xc4\x8deva. Finale je istaknuto kao jedan od najve\xc4\x87ih me\xc4\x8deva u povijesti NBA. Posle \xc4\x8detiri me\xc4\x8da rezultat je bio izjedna\xc4\x8den, a Sunsi su zaostajali u Boston Gardenu. Me\xc4\x91utim, izborili su produ\xc5\xbeetke. U drugom produ\xc5\xbeetku, Gar Heard je pogodio ko\xc5\xa1 i odveo me\xc4\x8d u tre\xc4\x87i produ\xc5\xbeetak u kojem su Celticsi kona\xc4\x8dno slavili slomiv\xc5\xa1i otpor Sunsa. Tommy Heinsohn je kao trener vodio ekipu do oba naslova. Nakon ispadanja u polufinalu play-offa isto\xc4\x8dne konferencije 1977. od strane 76ersa, ekipa je ponovo pro\xc5\xa1la kroz fazu obnavljanja. Na draftu 1977. Celticsi su birali Cedrica Maxwella, ko\xc5\xa1arka\xc5\xa1a sa sveu\xc4\x8dili\xc5\xa1ta Sjeverne Karoline u Charlottu. Maxwell nije ba\xc5\xa1 najbolje odigrao prvu sezonu, ali se kasnije dokazao. U sezoni 1977./78. Celticsi su imali skor 32-50. U istoj sezoni, legenda Celticsa John Havlicek, se nakon 16 sezona penzionisao.\n_START_SECTION_\nDoba Larryja Birda (1979.-1992.)\n_START_PARAGRAPH_\nNa draftu 1978. Celticsi su imali pravo na dva od prvih osam izbora. Auerbach preuzima rizik i bira Larryja Birda, juniora sa sveu\xc4\x8dili\xc5\xa1ta Indiana State kao 6. izbora drafta, znaju\xc4\x87i da \xc4\x87e Bird ostati na \xc4\x8detvrtoj godini sveu\xc4\x8dili\xc5\xa1ta. Auerbach je smatrao da je Bird talent kojeg treba \xc4\x8dekati. Auerbach je tako\xc4\x91er smatrao da \xc4\x87e Celticsi, posle zavr\xc5\xa1etka sezone imati idealnu \xc5\xa1ansu da potpi\xc5\xa1u ugovor sa Birdom. Auerbach je bio u upravu i Bird je napustio sveu\xc4\x8dili\xc5\xa1te ubrzo nakon pobjede u utakmici u kojoj je pala ekipa sveu\xc4\x8dili\xc5\xa1ta Michigan State._NEWLINE_Bitna pri\xc4\x8da Celticsa u toj sezoni je bio spor izme\xc4\x91u Auerbacha i Johna Y. Browna, novog vlasnika Boston Celticsa. Spor je gotovo doveo do ostavke Auerbacha na poziciji generalnog menad\xc5\xbeera i odlaska u New York Knickse. Naime, Brown je bez znanja Auerbacha dogovorio razmjenu sa New York Knicksima. Kada je Auerbach saznao da su Celticsi za Boba McAdooa dali tri izbora prve runde drafta, on je poludio i oti\xc5\xa1ao u New York gdje se zamalo dogovorio sa New York Knicksima. Bez podr\xc5\xa1ke navija\xc4\x8da kluba i javnosti koji su bili na strani Auerbacha, Brown je rije\xc5\xa1io da proda svoje dionice u klubu umjesto da se suo\xc4\x8di sa mr\xc5\xbenjom i srd\xc5\xbebom grada zbog toga \xc5\xa1to je skoro odveo Auerbacha u ekipu omra\xc5\xbeenog rivala. Igra ekipe se zbog tog sukoba raspala. Celticsi su se borili cijelu sezone, ali su zavr\xc5\xa1ili sa skorom 29-53. Ko\xc5\xa1arka\xc5\xa1 Bob McAdoo je tako\xc4\x91er bitan u sporu. Novi vlasnici Chris Ford, Rick Robey, Cedric Maxwell i Tiny Archibald nisu uspjeli preokrenuti situaciju u klubu._NEWLINE__NEWLINE_Bird je debitirao za Celticse u sezoni 1979./80., godinu dana po\xc5\xa1to je izabran na draftu. Sa novim vlasnikom kluba, Auerbach je napravio niz izmjena i ispravio je gre\xc5\xa1ke i propuste. Tako\xc4\x91er, Auerbach je mijenjao Boba McAdooa, trostrukog \xc5\xa1ampiona po prosjeku poena (1974, 1975 i 1976) za Detroitovog M. L. Carra, obrambenog specijalistu kao i za dva izbora prve runde drafta 1980. Celticsi su uzeli i Geralda Hendersona iz CBA. Carr, Archibald, Henderson i Ford napravili su sposobnu obranu, koja se savr\xc5\xa1eno uklapala sa tro\xc4\x8dlanim napadom kojeg su \xc4\x8dinili  Dave Cowens, Cedric Maxwell i Larry Bird, koji je osvojio nagradu za NBA novaka godine. Celticsi su sezonu zavr\xc5\xa1ili sa skorom 61-21, ali su ispali u finalu isto\xc4\x8dne konferencije od Philadelphie._NEWLINE_Auerbach je oduvijek bio poznat kao pristalica nagomilavanja izbora sa drafta, a ekipa je poslije kraja sezone dobila 1. i 13. izbora prve runde drafta koji su preostali iz zamjene sa Detroitom. Auerbach je poslao obojicu u Warriorse u zamjenu za centra Roberta Parisha i izbora prve runde drafta, 3. ukupno. Celticsi su na draftu birali krilnog centra sveu\xc4\x8dili\xc5\xa1ta Minnesota, Kevina McHalea. Sa tri velika talenta u ekipi, poznatih kao prva "Velika trojka" (The Big 3) Celticsi su ponovo postali jedna od najdominantnijih ekipa u NBA._NEWLINE_Celticsi su u sezoni 1980./81., pod vo\xc4\x91stvom trenera Billa Fitcha zabilje\xc5\xbeili skor 62-20, usprkos Cowensovom odlasku u penziju. Ponovo su Celticsi susreli sa 76ersima u finalu isto\xc4\x8dne konferencije. Posle \xc4\x8detiri me\xc4\x8da bostonska mom\xc4\x8dad je gubila 3-1. Ipak, u klasi\xc4\x8dnoj sedmoj utakmici Celticsi su pobijedili 91-90, i oti\xc5\xa1li u finale. "Kelti" osvajaju svoj 14 naslov, samo dvije godine nakon \xc5\xa1to je Bird izabran na draftu. Cedric Maxwell je izabran za najkorisnijeg igra\xc4\x8da finala. U narednoj sezoni 1981./82. Celticsi su jo\xc5\xa1 jednom poku\xc5\xa1ali vratiti vo\xc4\x91stvo posle 3-1, ali su ih ovaj put 76ersi porazili u 7 me\xc4\x8du, iako se igralo u Bostonu. 1983. Celticsi ispadaju od Milwaukee Bucksa u polufinalu isto\xc4\x8dne konferencije rezultatom 4-0. Zanimljivo je da su tada Bucksi prvi put u povijesti izbacili Celticse u playoffu. Nakon ubjedljivog ispadanja u playoffu Fitch daje ostavku, a klub dobija nove vlasnike koje vodi Don Gaston._NEWLINE_U sezoni 1983./84. Celticsi, pod novim trenerom K. C. Jonesom, sa skorom 62-20 zavr\xc5\xa1avaju regularni dio sezone. Celticsi su se ponovo nakon trogodi\xc5\xa1nje pauze plasirali u finale. U finalu, vra\xc4\x87aju se posle 2-1 i osvajaju 15 naslov. Larry Bird je tijekom serije obnovio sveu\xc4\x8dili\xc5\xa1no rivalstvo sa Magicom Johnsonom, zvijezdom Lakersa. Posle finala Auerbach se penzionisao na poziciji generalnog menad\xc5\xbeera, ali je dobio ulogu predsjednika. Auerbacha je na poziciji generalnog menad\xc5\xbeera nasljedio Jan Volk. Volk je sa Celticsima bio jo\xc5\xa1 od 1971, kada je diplomirao na Pravnom Fakultetu Columbia. Volk je od 1976. bio na poziciji generalnog savjetnika, a od 1980-ih je bio asistent generalnog menad\xc5\xbeera. Za vrijeme pauze, u prvom poslu otkako je Volk postao generalni menad\xc5\xbeer, Celticsi su mijenjali Hendersona u Seattle za izbor prve runde drafta 1986._NEWLINE_1985. su se Celticsi i Lakersi ponovo susreli u finalu, ali ovaj put su Lakersi osvojili \xc5\xa1ampionat. To je bio prvi put da su Lakersi porazili Celticse u finalu i jedini u kojem su Celticsi izgubili finale i pored toga \xc5\xa1to se igralo u Bostonu. Tijekom pauze Celticsi su mijenjali nekada\xc5\xa1njeg MVP-ja finala 1981, Cedrica Maxwella za Billa Waltona iz Los Angeles Clippersa. Walton je bio zvijezda Portland Trail Blazersa, ali su ga ozljede dr\xc5\xbeale daleko od najbolje igre i forme. Bio je spreman na ulaske u igru, ali su tri velika ko\xc5\xa1arka\xc5\xa1a ve\xc4\x87 bila u timu. Walton se smatra najboljim dodava\xc4\x8dem koji je ikada igrao na poziciji centra u NBA.'